**Izziņa par atzinumos sniegtajiem iebildumiem**

Likumprojektam “Akciju atpirkšanas likums”

**I. Jautājumi, par kuriem saskaņošanā vienošanās nav panākta**

*Nav.*

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2021. gada 13. aprīlis | |
|  |  | |
| Saskaņošanas dalībnieki | Tieslietu ministrija, Vides aizsardzības un reģionālās attīstības ministrija, Finanšu un kapitāla tirgus komisija, Pārresoru koordinācijas centrs, Latvijas Darba devēju konfederācija, Latvijas Tirdzniecības un rūpniecības kamera | |
|  |  | |
|  |  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas un Vides aizsardzības un reģionālās attīstības ministrijas |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | | Projekta attiecīgā punkta (panta) galīgā redakcija | |
| 1 | 2 | 3 | 4 | | | 5 | |
| Tieslietu ministrijas 19.03.2020. atzinums | | | | | | | |
| 1. | 1. pants. Likuma mērķis Šā likuma mērķis ir nodrošināt ieguldītāju interešu aizsardzību, ja akciju sabiedrībā, kuras akcijas iekļautas regulētajā tirgū (turpmāk – sabiedrība), persona iegūst kontroli, akcionāru sapulce lemj par akciju izslēgšanu no regulētā tirgus vai kontrolējošā persona iegūst vismaz 90 procentus no sabiedrības balsstiesībām. | Saskaņā ar Projekta 1. pantu šī likuma mērķis ir nodrošināt ieguldītāju interešu aizsardzību, ja akciju sabiedrībā, kuras akcijas iekļautas regulētajā tirgū, persona iegūst kontroli, akcionāru sapulce lemj par akciju izslēgšanu no regulētā tirgus vai kontrolējošā persona iegūst vismaz 90 procentus no sabiedrības balsstiesībām. Tieslietu ministrijas ieskatā ieguldītāju aizsardzība ir jānodrošina vēl vienā gadījumā, kad akcijas tiek izslēgtas no regulētā tirgus, proti, situācijā, kad regulētā tirgus organizators lemj par akciju izslēgšanu no regulēta tirgus. Pretējā gadījumā veidojas situācija, ka gadījumos, kad akciju sabiedrība pieļauj pārkāpumus, kuru rezultātā tās akcijas var tikt izslēgtas no regulēta tirgus, netiek nodrošināta ieguldītāju interešu aizsardzība (kāda tā būtu gadījumā, ja akciju sabiedrība brīvprātīgi lemtu izslēgt akcijas no regulēta tirgus). Ņemot vēra minēto, lūdzam papildināt Projektu ar regulējumu par ieguldītāju aizsardzību gadījumā, kad akcijas tiek izslēgtas no regulēta tirgus, pamatojoties uz regulētā tirgus organizatora lēmumu. | **Iebildums ņemts vērā.**  Precizēts likumprojekta 1. pants un likumprojekts papildināts ar jaunu 42. pantu, kas paredz akcionāram tiesības prasīt akciju atpirkšanu, ja akcijas izslēdz no regulētā tirgus piespiedu kārtā, regulētā tirgus organizētājam vai Finanšu un kapitāla tirgus komisijai pieņemot attiecīgo lēmumu. | | | 1. pants. Likuma mērķis Šā likuma mērķis ir nodrošināt ieguldītāju interešu aizsardzību, ja akciju sabiedrībā, kuras akcijas iekļautas regulētajā tirgū (turpmāk – sabiedrība), persona iegūst kontroli, akcijas izslēdz no regulētā tirgus vai kontrolējošā persona iegūst vismaz 90 procentus no sabiedrības balsstiesībām.  **42. Akcionāra pieprasījums sabiedrībai atpirkt akcijas, ja akcijas izslēdz no regulētā tirgus piespiedu kārtā**  (1) Ja Komisija kā sankciju par normatīvo aktu pārkāpumiem piemēro akciju izslēgšanu no regulētā tirgus vai arī regulētā tirgus organizētājs pieņem lēmumu par akciju izslēgšanu no regulētā tirgus atbilstoši regulētā tirgus organizētāja noteikumiem, akcionārs var prasīt, lai sabiedrība atpērk viņam piederošās akcijas, kuras izslēgtas no regulētā tirgus.  (2) Akcionārs var prasīt akciju atpirkšanu tādā skaitā, kas nepārsniedz akciju skaitu, kāds viņam piederēja šā panta pirmajā daļā minētā lēmuma pieņemšanas dienā. Akcijas cena nedrīkst būt zemāka par akcijas vidējo svērto cenu (10. pants) un akcijas bilances vērtību (11.pants). Akcijas cenu nosaka atbilstoši šā likuma 8. panta pirmajai daļai, 9. panta ceturtajai daļai, 10. un 11.  pantam. Cenas noteikšanas periodu rēķina no šā panta pirmajā daļā minētā lēmuma pieņemšanas.  (3) Akcionārs var pieteikt tiesības prasīt akciju atpirkšanu trīs mēnešu laikā no šā panta pirmajā daļā minētā lēmuma pieņemšanas dienas. Tiesības prasīt akciju atpirkšanu nav šā likuma 4. panta pirmajā daļā minētajam akcionāram.  (4) Sabiedrība pēc šā panta trešajā daļā minētā termiņa notecējuma veic norēķinus vienlaikus ar visiem akcionāriem, kuri pieteikuši tiesības prasīt akciju atpirkšanu. Sabiedrība veic norēķinus ne vēlāk kā piecu darbdienu laikā no šā panta trešajā daļā minētā termiņa notecējuma.  (5) Šajā pantā paredzētās tiesības prasīt akciju atpirkšanu neierobežo akcionāru tiesības prasīt zaudējumu atlīdzību. | |
| 2. |  | Projekta 7. panta pirmajā daļā paredzēts, ka, ja personai vai personām, kuras rīkojas saskaņoti, atbilstoši likuma 4. pantam iestājies pienākums izteikt obligāto piedāvājumu, tās nevar izmantot tieši vai netieši iegūtās balsstiesības, ja likuma II nodaļā noteiktajā kārtībā tās neizsaka obligāto piedāvājumu. Projekta 7. panta piektajā daļā paredzēts, ka šā panta pirmajā daļā minēto balsstiesību izmantošanu persona var atsākt pēc piedāvājuma noslēgšanās vai balsstiesību daudzuma samazināšanas zem šī likuma 4. panta pirmajā daļā noteiktā.  Vēršam uzmanību, ka, lai gan Projektā ir noteikts, ar kuru brīdi sākas (kad iestājies pienākums izteikt obligāto piedāvājumu) un ar kuru brīdi beidzas (pēc piedāvājuma noslēgšanās) balsstiesību ierobežojums, tomēr šāds formulējums neļauj nepārprotami skaidri secināt balsstiesību ierobežojumu sākuma un beigu brīdi. Ņemot vēra, ka balsstiesības kā no akcijām izrietošas tiesības ir uzskatāmas par īpašuma tiesību sastāvdaļu[[1]](#footnote-1), balsstiesību ierobežojumiem ir jābūt nepārprotami skaidriem, tajā skaitā, tas attiecināms uz ierobežojumu sākuma un beigu brīdi. Līdz ar to ir būtiski paskaidrot tiesību ierobežojuma brīža uzsākšanos un izbeigšanos.  Ievērojot minēto, lūdzam iekļaut atbilstošu skaidrojumu par personas balsstiesību ierobežošanas termiņiem Anotācijā. | **Iebildums ņemts vērā.**  Anotācija papildināta ar skaidrojumu. | | Sk. precizēto anotāciju:  "Likumprojekts paredz, ka pēc tam, kad akcionāra balsstiesības ir bijušas ierobežotas laikā neizteikta obligātā piedāvājuma dēļ, balsstiesību izmantošanu persona var atsākt pēc piedāvājuma noslēgšanās vai balsstiesību daudzuma samazināšanas zem Likumprojektā paredzētā kontroles sliekšņa. Tas nozīmē, ka balsstiesības izmantot kontrolējošais akcionārs var pēc tam, kad izteicis obligāto piedāvājumu un veicis norēķinus ar akcionāriem, kuri atsaucās uz šo piedāvājumu vai arī atsavinājis akcijas, kuras nodrošina kontroli sabiedrībā." | | |
| 3. |  | Projekta 13. panta devītā daļa noteic, ka sabiedrības akcijas izslēdz no regulētā tirgus pēc piedāvājuma noslēgšanās. Norādām, ka nav saprotams, ko ietver normā lietotais jēdziens “piedāvājuma noslēgšanās” (kurā brīdī piedāvājums noslēdzas). Ņemot vērā minēto, lūdzam iekļaut atbilstošu skaidrojumu par jēdzienu “piedāvājuma noslēgšanās” Anotācijā vai precizēt attiecīgo Projekta pantu. | **Iebildums ņemts vērā.**  Anotācija papildināta ar skaidrojumu. | | Sk. precizēto anotāciju:  "Projektā vienkāršota kārtība akciju faktiskai izslēgšanai no regulētā tirgus, paredzot, ka priekšnoteikums sabiedrības akciju izslēgšanai ir piedāvājuma noslēgšanās, proti, ir veikti norēķini ar akcionāriem, kas atsaukušies uz piedāvājumu." | | |
| 4. | 18. pants. Akciju atsavināšanas un balsstiesību ierobežojumu neattiecināšana uz piedāvājumu (1) Sabiedrība, kuras juridiskā adrese ir Latvijā, statūtos var paredzēt, ka: (...)  2) akcionāru sapulcē, kas lemj par šā likuma 17. panta otrajā un trešajā daļā minētajiem jautājumiem, nepiemēro sabiedrības statūtos, sabiedrības un tās akcionāru līgumos noteiktos balsstiesību ierobežojumus; (...) | Projekta 18. panta pirmās daļas 2. punktā noteikts, ka piedāvājuma termiņā attiecībā uz piedāvājumu nepiemēro sabiedrības statūtos, sabiedrības un tās akcionāru līgumos, kā arī akcionāru savstarpējos līgumos noteiktos akciju atsavināšanas ierobežojumus.  Vēršam uzmanību uz to, ka nav skaidrs, kāpēc minētajā normā nav iekļauta atruna par balsstiesību ierobežojumu nepiemērošanu, ņemot vērā akcionāru savstarpējos līgumus.  Norādām, ka Eiropas Parlamenta un Padomes 21.04.2004. direktīvas 2004/25/EK par pārņemšanas piedāvājumiem (turpmāk – Pārņemšanas direktīva) 11. panta trešajā punktā ir noteikts, ka balsstiesību ierobežojumus, ko paredz mērķa sabiedrības un tās vērtspapīru turētāju vai mērķa sabiedrības vērtspapīru turētāju savstarpējas līgumiskas vienošanās, kuras noslēgtas pēc šīs direktīvas pieņemšanas, nepiemēro akcionāru kopsapulcē, kurā lemj par aizstāvības pasākumiem saskaņā ar 9. pantu.  Ievērojot minēto, lūdzam papildināt Projekta 18. panta pirmās daļas 2. punkta regulējumu. | **Iebildums ņemts vērā.**  Precizēts likumprojekta 18. panta pirmās daļas 2. punkts. | | 19. pants. Akciju atsavināšanas un balsstiesību ierobežojumu neattiecināšana uz piedāvājumu (1) Sabiedrība, kuras juridiskā adrese ir Latvijā, statūtos var paredzēt, ka: (...)  2) akcionāru sapulcē, kas lemj par šā likuma 18. panta otrajā un trešajā daļā minētajiem jautājumiem, nepiemēro sabiedrības statūtos, sabiedrības un tās akcionāru līgumos, kā arī akcionāru savstarpējos līgumos noteiktos balsstiesību ierobežojumus; (...) | | |
| 5. | 20. pants. Dokumenti atļaujas saņemšanai izteikt piedāvājumu (...)  (4) Dokumenti, kas apliecina līdzekļu pietiekamību, ir:  1) Komisijai adresēts rakstveida apliecinājums vai saistību raksts par līdzekļu piešķiršanu piedāvātājam piedāvājumā paredzēto saistību izpildei, kuru izsniegusi kredītiestāde, ieguldījumu brokeru sabiedrība vai apdrošināšanas sabiedrība, kas reģistrēta:  a) Latvijā vai citā dalībvalstī;  b) ārvalstī, ja Komisija noslēgusi sadarbības līgumu par informācijas apmaiņu ar attiecīgo ārvalsts uzraudzības iestādi;  2) izziņa par piedāvātāja mērķa noguldījumu, kuru tas var izmantot tikai norēķiniem par akciju atpirkšanu, ja to izsniegusi:  a) Latvijā reģistrēta kredītiestāde;  b) citā dalībvalstī reģistrēta kredītiestāde vai ieguldījumu brokeru sabiedrība, kas var pieņemt noguldījumus;  c) ārvalstī reģistrēta kredītiestāde vai ieguldījumu brokeru sabiedrība, kas var pieņemt noguldījumus, ja Komisija noslēgusi sadarbības līgumu par informācijas apmaiņu ar attiecīgo ārvalsts uzraudzības iestādi. | Projekta 20. panta ceturtās daļas 2. punktā noteiktas iestādes, kuras ir tiesīgas izsniegt izziņu par piedāvātāja mērķa noguldījumu, kuru tas var izmantot tikai norēķiniem par akciju atpirkšanu.  Norādām, ka nav skaidrs, kāpēc Projekta 20. panta ceturtās daļas 2. punkta a) apakšpunktā nav iekļauts subjekts – ieguldījumu brokeru sabiedrība, taču minētā panta 2. punkta b) un c) apakšpunktos tā ir iekļauta kā iestāde, kura ir tiesīga izsniegt izziņu par piedāvātāja mērķa noguldījumu. Līdz ar to rodas situācija, kad ārpus Latvijas reģistrētas brokeru sabiedrības ir tiesīgas izsniegt izziņu, taču Latvijā reģistrētas nav.  Ņemot vērā minēto, lūdzam iekļaut atbilstošu skaidrojumu par Anotācijā vai precizēt attiecīgo Projekta pantu. | **Iebildums ņemts vērā.**  Veiktas izmaiņas likumprojekta 21. pantā. | | 21. pants. Dokumenti atļaujas saņemšanai izteikt piedāvājumu (...)  (4) Dokuments, kas apliecina līdzekļu pietiekamību, ir Komisijai adresēts rakstveida apliecinājums par līdzekļu esamību vai to piešķiršanu piedāvātājam piedāvājumā paredzēto saistību izpildei, kuru izsniegusi kredītiestāde, ieguldījumu brokeru sabiedrība vai apdrošināšanas sabiedrība, kas reģistrēta:  a) Latvijā vai citā dalībvalstī;  b) ārvalstī, ja Komisija noslēgusi sadarbības līgumu par informācijas apmaiņu ar attiecīgo ārvalsts uzraudzības iestādi. | | |
| 6. | 21. pants. Piedāvājuma prospekts Lai nodrošinātu sabiedrības akcionārus ar informāciju par piedāvājumu, piedāvātājs sagatavo prospektu, kurā norāda:  (...)  2) informāciju par piedāvātāju:  (...)  b) juridiskai personai — firmu, reģistrācijas numuru, datumu, vietu un juridisko adresi; (...) | Projekta 21. panta 2. punkta b) apakšpunktā noteikts, ka, lai nodrošinātu sabiedrības akcionārus ar informāciju par piedāvājumu, piedāvātājs sagatavo prospektu, kurā norāda informāciju par piedāvātāju. Par piedāvātāju - juridisko personu ir jānorāda firmu, reģistrācijas numuru, datumu, vietu un juridisko adresi.  Norādām, ka nav skaidrs, kāpēc piedāvātājam sagatavotajā prospektā jāiekļauj pozīcijas - reģistrācijas datums un vieta, tādējādi paredzot papildus prasības Pārņemšanas direktīvā paredzētājām. Pārņemšanas direktīvas 6. panta trešā punkta b) apakšpunktā ir noteikts, ka šā panta 2. punktā minētajā piedāvājuma dokumentā obligāti norāda šādu informāciju - piedāvātāja identitāte un, ja piedāvātājs ir uzņēmums, šāda uzņēmuma veids, nosaukums un juridiskā adrese.  Līdz ar to lūdzam dzēst Projekta 21. panta 2. punkta b) apakšpunktā noteikto prasību (reģistrācijas datums un vieta) iekļaušanu prospektā. Vienlaikus aicinām papildināt ar pozīciju – juridiskās personas veids. | **Iebildums ņemts vērā.**  Precizēts likumprojekta 21. panta 2. punkta b) apakšpunkts atbilstoši Pārņemšanas direktīvas prasībām. | | 22. pants. Piedāvājuma prospekts Lai nodrošinātu sabiedrības akcionārus ar informāciju par piedāvājumu, piedāvātājs sagatavo prospektu, kurā norāda:  (...)  2) informāciju par piedāvātāju:  (...)  b) juridiskai personai — firmu, reģistrācijas numuru, juridisko formu un juridisko adresi;  (...) | | |
| 7. | 25. pants. Informācijas atklāšana par atļauju izteikt piedāvājumu (1) Ja Komisija pieņem lēmumu par atļauju izteikt piedāvājumu, tā nekavējoties ievieto savā tīmekļvietnē un nosūta regulētā tirgus organizētājam, centrālajam vērtspapīru depozitārijam, kurā iegrāmatotas sabiedrības akcijas (turpmāk – centrālais vērtspapīru depozitārijs), kā arī sabiedrībai prospektu un paziņojumu, kurā norāda: (..)  (5) Piedāvātājs iesniedz informāciju par piedāvājumu centrālajam vērtspapīru depozitārijam centrālā vērtspapīru depozitārija noteiktajā apjomā un kārtībā. | Projekta 25. panta pirmajā daļā ir iekļauta kārtība, kādā Finanšu un kapitāla tirgus komisijas (turpmāk – Komisija) rīkojas pēc lēmuma pieņemšanas par atļauju izteikt piedāvājumu, proti, Komisija centrālajam vērtspapīru depozitārijam un sabiedrībai nosūta prospektu un paziņojumu. Savukārt šī panta piektajā daļā ir noteikts, ka piedāvātājs iesniedz informāciju par piedāvājumu centrālajam vērtspapīru depozitārijam centrālā vērtspapīru depozitārija noteiktajā apjomā un kārtībā.  Norādām, ka nav skaidrs Projekta 25. panta piektajā daļā iekļautā regulējuma mērķis, ņemot vērā, ka šī panta pirmajā daļā jau ir noteikti dokumenti, kurus saņem centrālais vērtspapīru depozitārijs (paziņojums, prospekts). Vēršam uzmanību, ka ir jānovērš prasība personai vienas un tās pašas ziņas iesniegt vairākām institūcijām.  Ņemot vērā minēto, lūdzam dzēst vai precizēt Projekta 25. panta piekto daļu (novēršot vienu un to pašu ziņu atkārtotu iesniegšanu vairākām institūcijām), vai arī Anotācijā skaidrot Projekta 25. panta piektajā daļā iekļautā regulējuma mērķi, proti, kāda vēl informācija papildus paziņojumam un prospektam iesniedzama centrālajam vērtspapīru depozitārijam. | **Iebildums ņemts vērā. Sniedzam šādu skaidrojumu.**  Likumprojekta 26. panta piektās daļas, kas paredz, ka piedāvātājs iesniedz informāciju par piedāvājumu centrālajam vērtspapīru depozitārijam centrālā vērtspapīru depozitārija noteiktajā apjomā un kārtībā, mērķis ir regulēt tādas informācijas iesniegšanu, kas nav iekļauta prospektā vai FKTK paziņojumā, kas tiek sūtīts centrālajam vērtspapīru depozitārijam (piemēram, informācija par norēķinu aģentu). | |  | | |
| 8. | 26. pants. Informācijas atklāšana, ja Komisija nepieņem lēmumu par atļauju izteikt piedāvājumu (1) Ja Komisija pieņem lēmumu par atteikumu izteikt piedāvājumu vai, ja Komisija atbilstoši 24. panta otrajai daļai ir konstatējusi novēršamus trūkumus un Komisija nepieņem lēmumu šā 24. panta pirmajā daļā minētajā termiņā, tā šo informāciju ievieto savā tīmekļvietnē, paziņo regulētā tirgus organizētājam un sabiedrībai. | Projekta 26. panta pirmā daļā noteic, ja Komisija pieņem lēmumu par atteikumu izteikt piedāvājumu vai ja Komisija atbilstoši 24. panta otrajai daļai ir konstatējusi novēršamus trūkumus un Komisija nepieņem lēmumu šā 24. panta pirmajā daļā minētajā termiņā, tā šo informāciju ievieto savā tīmekļvietnē, paziņo regulētā tirgus organizētājam un sabiedrībai.  Informējam, ka no minētās normas nav saprotams, uz kādiem gadījumiem attiecas normā noteiktā paziņošana par to, ka Komisija nepieņem lēmumu Projekta 24. panta pirmajā daļā minētajā termiņā. Norādām, ka Projekta 24. panta otrajā daļā tiek minēta gan Komisijas rīcība, ja tai iesniegti dokumenti ar trūkumiem, gan arī sekas, ja iesniegtajiem dokumentiem trūkumi netiek novērsti. Līdz ar to nav skaidrs, uz kuru no minētajiem gadījumiem Projekta 26. panta pirmajā daļā minētais paziņošanas pienākumus attiecas.  Ievērojot minēto, lūdzam izvērtēt projekta 26. panta pirmajā daļā paredzēto regulējumu un to precizēt. | **Iebildums ņemts vērā.**  Projekta 27. panta pirmā daļa redakcionāli precizēta. | | 27. pants. Informācijas atklāšana, ja Komisija nepieņem lēmumu par atļauju izteikt piedāvājumu (1) Komisija ievieto savā tīmekļvietnē un paziņo regulētā tirgus organizētājam un sabiedrībai informāciju par to, ka:  1) Komisija ir pieņēmusi lēmumu par atteikumu izteikt piedāvājumu;  2) Komisija atbilstoši šā likuma 25. panta otrajai daļai ir konstatējusi novēršamus trūkumus, un Komisija nav pieņēmusi lēmumu šā likuma 25. panta pirmajā daļā minētajā termiņā;  3) piedāvātājs Komisijas noteiktajā termiņā nav novērsis trūkumus un Komisija piedāvātāja dokumentus uzskata par neiesniegtiem.(…) | | |
| 9. | 39. pants. Mazākuma akcionāra pieprasījums atpirkt akcijas (...)  (2) Akcijas atpirkšanas cenu nosaka atbilstoši šā likuma 8. panta pirmajai daļai un 9. pantam, cenas noteikšanas periodu rēķinot no pieprasījuma izteikšanas dienas. Ja persona nav likumos noteiktajā kārtībā paziņojusi par 90 procentu balsstiesību iegūšanu, sabiedrības akcionāri var prasīt akciju atpirkšanu par cenu, kas ir augstākā periodā, kad kavēts paziņojums par 90 procentu balsstiesību iegūšanu.  (...) | Projekta 39. panta otrajā daļā noteikts, ka akcijas atpirkšanas cenu nosaka atbilstoši šā likuma 8. panta pirmajai daļai un 9. pantam, cenas noteikšanas periodu rēķinot no pieprasījuma izteikšanas dienas. Ja persona nav likumos noteiktajā kārtībā paziņojusi par 90 procentu balsstiesību iegūšanu, sabiedrības akcionāri var prasīt akciju atpirkšanu par cenu, kas ir augstākā periodā, kad kavēts paziņojums par 90 procentu balsstiesību iegūšanu.  Ievērojot, ka Projekta 39. panta otrajā daļā ir pieminēts paziņojums, kura sastādīšanas kārtība iekļauta Finanšu instrumentu tirgus likuma 61.2 pantā, lūdzam izvērtēt iespēju regulējumā iekļaut atsauci uz Finanšu instrumentu tirgus likumu, tādā veidā nodrošinot pārskatāmāku regulējuma sistēmu. | **Iebildums ņemts vērā.**  Precizēta likumprojekta 40. panta trešā daļa. | | 40. pants. Akcionāra pieprasījums kontrolējošajai personai atpirkt akcijas (...)  (3) Ja persona nav Finanšu instrumentu tirgus likumā noteiktajā kārtībā paziņojusi par 90 procentu balsstiesību iegūšanu, sabiedrības akcionāri var prasīt akciju atpirkšanu par cenu, kas ir augstākā periodā, kad kavēts paziņojums par 90 procentu balsstiesību iegūšanu.  () | | |
| 10. |  | Projekta 43. panta trešā daļa noteic, ka Komisija tīmekļvietnē ievietotā informācija par pārkāpumu ir pieejama piecus gadus no tās ievietošanas dienas.  Vēršam uzmanību uz to, ka nav skaidrs, kādēļ nepieciešams tik ilgu laiku glabāt informāciju par pārkāpumu, un kādas sekas būs gadījumā, ja tiks izdarīts kāds no Projekta 42. panta pirmajā un otrajā daļā paredzētajiem pārkāpumiem piecu gadu laikā no informācijas par pārkāpumu ievietošanas Komisijas tīmekļvietnē.  Turklāt norādām, ka, piemēram, Latvijas Administratīvo pārkāpumu kodekss, kurā ir paredzēti administratīvie sodi par attiecīgajiem pārkāpumiem, neparedz tik ilgu laiku atzīt personu par administratīvi sodītu, proti, Latvijas Administratīvo pārkāpumu kodeksa 38. pants paredz, ka, ja administratīvi sodītā persona gada laikā no dienas, kad beigusies soda izpildīšana, nav izdarījusi jaunu administratīvo pārkāpumu, tā atzīstama par administratīvi nesodītu. Līdzīgs regulējums ir paredzēts arī Administratīvās atbildības likuma, kas stāsies spēkā 2020. gada 1. jūlijā, 24. panta trešajā daļā.  Ievērojot minēto, lūdzam izvērtēt Projekta 43. panta trešajā daļā paredzēto regulējumu un precizēt to, kā arī papildināt Anotāciju ar atbilstošu skaidrojumu. | **Iebildums ņemts vērā.**  Anotācija papildināta ar skaidrojumu. | | Sk. precizēto anotāciju:  *Informācijas glabāšana FKTK tīmekļa vietnē par piemērotajām sankcijām*  FITL 150. panta ceturtā daļa paredz, ka informācija par sankciju piemērošanu attiecībā uz noteiktiem šī likuma pārkāpumiem ir pieejama FKTK tīmekļa vietnē piecus gadus no tās ievietošanas dienas. Šāds termiņš izriet no Eiropas Savienības normatīvajiem aktiem. Piemēram, Eiropas Parlamenta un Padomes 2014.gada 15.maija direktīvas Nr. 2014/65/ES par finanšu instrumentu tirgiem un ar ko groza Direktīvu 2002/92/ES un Direktīvu 2011/61/ES, 71. pants paredz, kainformāciju par piemērotajām sankcijām tiek uzglabāta kompetentās iestādes tīmekļa vietnē vismaz piecus gadus. Līdzīgi arī Eiropas Parlamenta un Padomes 2014.gada 23.jūlija regulas Nr. 909/2014 par vērtspapīru norēķinu uzlabošanu Eiropas Savienībā, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr. 236/2012, 66. pantā noteikts, ka informācija par centrālajiem vērtspapīru depozitāriju piemērotājām sankcijām glabājama kompetentās iestādes tīmekļa vietnē vismaz 5 gadus.  Tajā pašā laikā atbilstoši spēkā esošajai FITL redakcijai, ja FKTK ir piemērojusi sankciju par obligātā akciju atpirkšanas piedāvājuma noteikumu pārkāpumiem, šī informācija atbilstoši FITL 150. pantam ir publicējama FKTK tīmekļa vietnē, neparedzot termiņu, cik ilgi šāda informācija ir glabājama. Ņemot vērā minēto, Likumprojekts ierobežo termiņu, cik ilgi informācija par piemēroto sankciju attiecībā uz Likumprojekta noteikumu pārkāpumiem, ir glabājama FKTK tīmekļa vietnē. Termiņš noteikts pēc līdzības ar citām finanšu instrumentu jomu regulējošajos normatīvajos aktos noteiktajām prasībām. | | |
| 11. |  | Projekta 44. panta pirmā daļa paredz, ka Komisijas lēmumu, kas izdots saskaņā ar šo likumu, var apstrīdēt Komisijā vai pārsūdzēt Administratīvajā apgabaltiesā. Tiesa lietu izskata kā pirmās instances tiesa. Lieta tiek izskatīta triju tiesnešu sastāvā. Administratīvās apgabaltiesas spriedumu var pārsūdzēt, iesniedzot kasācijas sūdzību.  Vēršam uzmanību uz to, ka Administratīvā procesa likumā ir paredzēta lēmumu apstrīdēšanas un pārsūdzēšanas kārtība, t.sk., noteikts regulējums par to, kurā tiesā pārsūdz lēmumus, cik tiesnešu sastāvā izskata administratīvās lietas u.tml. Līdz ar to nav skaidrs, kādēļ Projekta 44. panta pirmajā daļā ir noteikta cita lēmumu pārsūdzēšanas kārtība.  Ievērojot minēto, lūdzam izvērtēt Projekta 44. panta pirmajā daļā paredzēto regulējumu un precizēt to, kā arī papildināt Anotāciju ar atbilstošu skaidrojumu. | **Iebildums ņemts vērā.**  **Sniedzam šādu skaidrojumu.**  Saskaņā ar FITL 4. panta otro daļu FKTK administratīvo aktu, kas izdots saskaņā ar FITL, var pārsūdzēt Administratīvajā apgabaltiesā. Tiesa lietu izskata kā pirmās instances tiesa. Lieta tiek izskatīta triju tiesnešu sastāvā. Administratīvās apgabaltiesas spriedumu var pārsūdzēt, iesniedzot kasācijas sūdzību. Šāda kārtība tika ieviesta ar 23.10.2008. grozījumiem. Grozījumu likumprojekta anotācijā (<http://titania.saeima.lv/LIVS/SaeimaLIVS.nsf/0/0B4882C477C8F3ECC22574A30032B5C5?OpenDocument>) skaidrots, ka saskaņā ar Tieslietu ministrijas izstrādāto Administratīvā procesa efektivizēšanas koncepciju paredzēts, ka saskaņā ar FITL izdotos FKTK administratīvos aktus var pārsūdzēt Administratīvajā apgabaltiesā.  Ar likumprojektu nav plānots mainīt esošo kārtību FKTK lēmumu apstrīdēšanā. | |  | | |
| **Vides aizsardzības un reģionālās attīstības ministrijas 06.04.2020. atzinums Nr. 1-22/3258** | | | | | | | |
| 12. | 20. pants. Dokumenti atļaujas saņemšanai izteikt piedāvājumu (..) 21. pants. Piedāvājuma prospekts (..) | Vēršam uzmanību, ka Valsts pārvaldes iekārtas likuma (10. panta astotā daļa) un Administratīvā procesa likuma (59. panta otrā daļa) uzdod par pienākumu iestādēm pašām iegūt informāciju, kas nepieciešama lēmuma pieņemšanai, nevis pieprasa no administratīvā procesa dalībniekiem. Ņemot vērā iepriekš minēto, lūdzam izvērtēt iespēju likumprojekta 20. un 21. pantā minēto informāciju iegūt pastarpināti no valsts pārvaldes iestādēm, izmantojot elektroniskos datu pārraides risinājumus. | **Iebildums ņemts vērā likumprojekta izstrādes procesā.**  Jau likumprojekta izstrādes procesā ir vērtēts, vai no privātpersonas pieprasītā informācija nav iegūstama no citas valsts pārvaldes iestādes. Neviena no ziņām, kas minēta likumprojekta 20. un 21. pantā, nav iegūstama no citas valsts pārvaldes iestādes. | |  | | |
| Atbildīgā amatpersona | | | |
|  | | | | (paraksts)\* | | |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Gunvaldis Davidovičs

|  |
| --- |
| Finanšu ministrijas  Finanšu tirgus politikas departamenta jurists |
| (amats) |
| tālr. 67083931 |
| (tālruņa un faksa numurs) |
| [Gunvaldis.Davidovics @fm.gov.lv](mailto:Imants.Tiesnieks@fm.gov.lv) |
| (e-pasta adrese) |

Gunvaldis Davidovičs

67083931, [Gunvaldis.Davidovics@fm.gov.lv](mailto:Gunvaldis.Davidovics@fm.gov.lv)

1. Skat., piemēram, Satversmes tiesas 2010.gada 6.oktobra spriedumu lietā Nr. 2009-113-0106 (secinājumu daļas 14.punktu). [↑](#footnote-ref-1)